แบงก์ทหารไทยปฎิเสธข่าวเพิ่มทุน
แบงก์ทหารไทย ปฏิเสธข่าวเพิ่มทุน แก้ปัญหาขาดทุนสะสม
9 เม.ย. 2553

แบงก์ทหารไทย ปฏิเสธข่าวเพิ่มทุน แก้ปัญหาขาดทุนสะสม 
ธนาคารทหารไทย ปฎิเสธข่าวเรื่องธนาคารจะมีการเพิ่มทุนสัดส่วน 2 หุ้นเดิมต่อ 1 หุ้นใหม่ เพื่อแก้ไขปัญหาขาดทุนสะสมและนำเงินไปขยายธุรกิจว่า ปัจจุบันมีเงินกองทุนทั้งสิ้นจำนวน 63,905 ล้านบาท คิดเป็น17.1% ของสินทรัพย์เสี่ยงแบ่ง เป็นเงินกองทุนชั้นที่ 1 จำนวน 45,906 ล้านบาท คิดเป็น12.3% ของสินทรัพย์เสี่ยงซึ่งสูงกว่าเกณฑ์ขั้นต่ำของธนาคารแห่งประเทศไทยที่8.5% และ 4.25% ตามลําดับและอยู่ในระดับสูงเมื่อเทียบกับระบบธนาคารพาณิชย์ไทย
ขณะเดียวกันธนาคารมีระบบจัดการความเสี่ยงที่เข้มงวดโดยปัจจุบันมีสำรองเผื่อหนี้สงสัยจะสูญจำนวน 31,208 ล้านบาท คิดเป็น 136 %ของสำรองฯ ที่ธนาคารแห่งประเทศไทยกำหนด ธนาคารคาดว่าเงินกองทุนของธนาคารเพียงพอสำหรับการขยายธุรกิจตามแผนของธนาคาร
แม้ดัชนีหุ้นจะลดลง แต่ราคาหุ้นธนาคารทหารไทยไม่เปลี่ยนแปลงจากวันก่อน 1.34บาท